Odporúčanie pre rozhodnutie Rady, ktorým sa v súlade s článkom 104 ods. 8 stanovuje, že Česká republika nereagovala na odporúčanie Rady v súlade s článkom 104 ods. 7 Zmluvy o založení Európskeho spoločenstva dostatočne účinnými opatreniami /* SEK/2007/0725 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 30.5.2007 SEK(2007) 725 v konečnom znení Odporúčanie pre ROZHODNUTIE RADY, ktorým sa v súlade s článkom 104 ods. 8 stanovuje, že Česká republika nereagovala na odporúčanie Rady v súlade s článkom 104 ods. 7 Zmluvy o založení Európskeho spoločenstva dostatočne účinnými opatreniami (predložená Komisiou) 1. SÚVISLOSTI Na základe hospodárskych predpovedí útvarov Komisie z jari 2004[1], ktoré odhalili za rok 2003 deficit vo výške 12,9 % HDP (5,9 % HDP po vyňatí zásadnej jednorazovej operácie súvisiacej s pričítanými štátnymi zárukami)[2], Komisia iniciovala postup pri nadmernom deficite voči Českej republike správou s súlade s článkom 104 ods. 3[3]. V máji 2004 Česká republika predložila svoj prvý konvergenčný program zahŕňajúci obdobie rokov 2004-2007 a na základe odporúčania Komisie k nemu Rada prijala stanovisko 5. júla 2004[4]. Rada zároveň na základe odporúčania Komisie v súlade s článkom 104 ods. 6 rozhodla, že Česká republika má nadmerný deficit[5], a následne podľa článku 104 ods. 7 vydala českým orgánom odporúčanie na jeho korekciu, takisto na základe odporúčania Komisie[6]. V tomto odporúčaní Rada odporučila českým orgánom „ ukončiť súčasnú situáciu nadmerného deficitu čo najskôr “ a „ prijať opatrenie v strednodobom rámci pre zníženie deficitu pod 3 % HDP do roku 2008 spoľahlivým a udržateľným spôsobom v súlade s postupom na zníženie deficitu špecifikovaným v stanovisku Rady z 5. júla 2004 o konvergenčnom programe predloženom v máji 2004 “ s týmito priebežnými ročnými cieľmi: 5,3% HDP v roku 2004, 4,7% HDP v roku 2005, 3,8% HDP v roku 2006 a 3,3% HDP v roku 2007; Českým kompetentným orgánom sa takisto odporúčalo „ energicky realizovať opatrenia uvažované v programe konvergencie z mája 2004, najmä zníženie mzdového fondu ústrednej vlády a zníženie výdavkov jednotlivých ministerstiev “. Okrem toho boli vyzvané na „ pridelenie väčších príjmov na zníženie rozpočtu, ako boli plánované; zavedenie cieľového rozpočtového riadenia na základe strednodobých výdavkových stropov a navrhnutie účinných pravidiel na zníženie rizika zvýšenia zadlženosti regiónov a samospráv; uskutočnenie reformy dôchodkového systému a systému zdravotnej starostlivosti s cieľom zlepšiť dlhodobú udržateľnosť verejných financií; minimalizovanie negatívneho rozpočtového dopadu činnosti Českej konsolidačnej agentúry .“ Rada tiež stanovila termín 5. november 2004 na podniknutie účinných krokov, pokiaľ ide o plánované opatrenia na dosiahnutie cieľového deficitu v roku 2005. Po uplynutí tejto lehoty Komisia vo svojom oznámení Rade zo 14. decembra 2004 dospela k záveru, že Česká republika podnikla účinné kroky, pokiaľ ide o opatrenia, ktoré sa plánovali na dosiahnutie cieľového deficitu na rok 2005, a preto sa nevyžadujú ďalšie kroky podľa EDP[7] . Na svojom stretnutí 18. januára 2005 Rada súhlasila s týmto hodnotením. 2. ODPORÚčANIE PRE ROZHODNUTIE RADY O NEDOSTATOčNÝCH KROKOCH PODľA čLÁNKU 104 ODS. 8 V odporúčaní Rady podľa článku 104 ods. 7 sa uvádza, že deficit sa musí znížiť pod 3 % HDP do roku 2008, neuvádzajú sa však konkrétne cieľové hodnoty na rok 2008. Dôvodom je to, že konvergenčný program z mája 2004, na ktorý Rada vo svojom odporúčaní odkazuje, pokrýva obdobie do roku 2007. V aktualizácii konvergenčného programu z novembra 2005, v ktorej sa predlžuje programové obdobie do roku 2008, sa určil cieľový deficit na rok 2008 vo výške 2,7 % HDP. Rada vo svojom stanovisku k tomuto programu poznamenala, že program nasledoval cestu úpravy deficitu stanovenú v odporúčaniach Rady podľa článku 104 ods. 7[8]. Rada vyzvala Českú republiku „ v kontexte možného lepšieho výsledku rozpočtového hospodárenia za rok 2005 ako aj silného rastu a jeho výhľadu zintenzívniť úsilie v oblasti štrukturálnej rozpočtovej úpravy vzhľadom na malé rozpätie pod referenčnou úrovňou pre rok 2008 (ktorý je konečným termínom pre úpravu nadmerného deficitu) a s cieľom urýchliť dosiahnutie strednodobého cieľa; ii) zlepšiť kvalitu rozpočtového plánovaniam najmä prostredníctvom analyzovania prípadov značného prenesenia rozpočtových výdavkov a posilnenia strednodobých výdavkových stropov; iii) zlepšiť dlhodobú udržateľnosť verejných financií, najmä urýchlením dôchodkovej reformy a realizáciou reformy systému zdravotnej starostlivosti.“ Česká republika predložila 15. marca 2007 najnovšiu aktualizáciu konvergenčného programu, a to na obdobie rokov 2006-2009. Predloženie aktualizácie sa oproti termínu 1. decembra oneskorilo z dôvodu politickej situácie v Českej republike, v ktorej vládu schválil parlament až 19. januára 2007 po všeobecných voľbách, ktoré sa uskutočnili v júni 2006. Aktualizácia konvergenčného programu z marca 2007 obsahovala tieto predpovede ročných deficitov: 4,0 % HDP na rok 2007, 3,5 % HDP na rok 2008 a 3,2 % HDP na rok 2009. Cieľové deficity na roky 2007-2008 boli rovnaké ako v rozpočte na rok 2007, ktorý parlament schválil 13. decembra 2006. V programe pribudlo aj doplnkové „vyhlásenie novej vlády“ s cieľom znížiť deficit verejných financií na 3,2 % HDP v roku 2008 a na 2,8 % HDP v roku 2009 na základe širokej škály politických opatrení, ktoré ešte treba dokončiť a schváliť. Predpoveď útvarov Komisie z jari 2007, v ktorej sa predpokladá, že deficit v roku 2007 dosiahne 3,9 % HDP a pri nezmenených politikách dosiahne v roku 2008 3,6 % HDP, potvrdzuje, že pri súčasných politikách sa ciele stanovené v odporúčaní Rady podľa článku 104 ods. 7 na rok 2007 (3,3 % HDP) a na rok 2008 (pod 3 % HDP) nesplnia. V štrukturálnom vyjadrení (t. j. cyklicky upravenom vyjadrení bez jednorazových a iných dočasných opatrení) by deficit vzrástol o 1,25 percentuálneho bodu HDP v roku 2007 po zhoršeniach v roku 2005 aj v roku 2006. Predpoveď útvarov Komisie tak v podstate potvrdzuje plány konvergenčného programu, ktoré nie sú v súlade s úpravou nadmerného deficitu v lehote do roku 2008. Komisia vo svojom odporúčaní pre stanovisko Rady k aktualizácii, ktoré sa teraz prijíma, zhŕňa svoje hodnotenie programu takto: „napriek lepším vyhliadkam rastu, ako sa očakávalo, a nižšiemu deficitu v roku 2006, program odsúva úpravu nadmerného deficitu do roku 2010 v porovnaní s konečným termínom v roku 2008 stanoveným v odporúčaní Rady podľa článku 104 ods. 7 z júla 2004. Pri udržateľnom raste by odloženie, ktoré odráža vyšší deficit predovšetkým v dôsledku plánovaných nárastov v oblasti sociálnych výdavkov v roku 2007, vyústilo do procyklickej expanzívnej fiškálnej politiky.“ Zvýšené výdavky v rozpočte na rok 2007 skutočne viedli k prekročeniu predtým stanoveného strednodobého rámca výdavkov. Vyšší deficit za rok 2007 sa dosiahne pri oveľa vyššom predpokladanom raste, ako sa predpovedalo v čase vydania odporúčania Rady, a to najmä z dôvodov nárastov sociálnych výdavkov, o ktorom sa rozhodlo v predchádzajúcom parlamente a ktoré potvrdil aj nový parlament v prijatom rozpočte. Vplyv dodatočných výdavkov sa odhaduje na viac ako 1 % HDP v roku 2007. Takisto treba poznamenať, že vyšší deficit na rok 2007 sa plánuje na pozadí oveľa nižších deficitov v predchádzajúcich rokoch, než aké sa predpokladali v odporúčaní Rady podľa článku 104 ods. 7: výsledné deficity v rokoch 2004-2006 boli v priemere o viac ako 1 percentuálny bod HDP lepšie, ako sa predpokladalo v odporúčaní Rady (na rok 2004: výsledný deficit vo výške 2,9 % HDP v porovnaní s plánom Rady vo výške 5,3 %; na rok 2005: 3,6 % HDP v porovnaní so 4,7 %; a na rok 2006: 2,9 % HDP v porovnaní s 3,8 % na rok 2006). Dôvodom bolo skôr vyšší rast oproti očakávaniu, než trvalé zníženia výdavkov. Zhrňujúco, na základe rozpočtu na rok 2007 a na základe najnovšej aktualizácie konvergenčného programu Česká republika plánuje prekročiť cieľ na rok 2007 (3,3 % HDP) stanovený Radou v odporúčaniach podľa článku 104 ods. 7 a cieľ na rok 2008 (2,7 % HDP) stanovený v konvergenčnom programe z novembra 2005, ktorý Rada schválila 24. januára 2006. Predpoveď útvarov Komisie z jari 2007 takisto predpokladá na oba roky prekročenie schválených cieľov. Preto sú uskutočnené opatrenia českých orgánov vzhľadom na úlohu upraviť nadmerný deficit do roku 2008, ako to vyžaduje Rada, neprimerané. Od schválenia odporúčania sa nevyskytli žiadne neočakávané hospodárske udalosti so zásadnými nepriaznivými následkami pre verejné financie v zmysle článku 3 ods. 5 nariadenia Rady (ES) č. 1467/97. Naopak, vývoj v hospodárstve relevantný pre verejné financie je oveľa priaznivejší, ako sa očakávalo. Tabuľka 1: Prognózy deficitu a predpovede rastu Ročné prognózy deficitu (v % HDP) | 2004 | 2005 | 2006 | 2007 | 2008 | 2009 | Predpoveď útvarov Komisie z jari 2007 | 2.9 | 3.6 | 2.9 | 3.9 | 3.6 | - | Konvergenčný program z marca 2007 | - | 3.6 | 3.5 | 4.0 | 3.5 | 3.2 | Konvergenčný program z marca 2007 (alternatívne ciele deficitu vo vyhlásení novej vlády) | - | 3.6 | 3.5 | 4.0 | 3.2 | 2.8 | Konvergenčný program z novembra 2005 | 3.0 | 3.6 | 3.5 | 3.3 | 2.7 | - | Odporúčanie Rady z júla 2004 | 5.3 | 4.7 | 3.8 | 3.3 | < 3 | - | Predpovede rastu HDP (v % medziročne) | 2004 | 2005 | 2006 | 2007 | 2008 | 2009 | Predpoveď útvarov Komisie z jari 2007 | 4.2 | 6.1 | 6.1 | 4.9 | 4.9 | - | Konvergenčný program z marca 2007 | - | 6.0 | 6.0 | 4.9 | 4.8 | 4.8 | Konvergenčný program z novembra 2005 | 4.4 | 4.8 | 4.4 | 4.2 | 4.3 | - | Odporúčanie Rady z júla 2004 | 2.8 | 3.1 | 3.3 | 3.5 | - | - | Tabuľka 2: Porovnanie kľúčových makroekonomických a rozpočtových prognóz 2005 | 2006 | 2007 | 2008 | 2009 | Reálny HDP (zmena v %) | KP máj 2007 | 6.1 | 6.0 | 4.9 | 4.8 | 4.8 | KP máj 2007 | 6.1 | 6.1 | 4.9 | 4.9 | neuv. | KP nov 2005 | 4.8 | 4.4 | 4.2 | 4.3 | neuv. | Inflácia HISC (%) | KP máj 2007 | 1.6 | 2.4 | 2.6 | 2.5 | 2.5 | KP máj 2007 | 1.6 | 2.1 | 2.4 | 2.9 | neuv. | KP nov 2005 | 1.5 | 2.2 | 2.0 | 2.1 | neuv. | Produkčná medzera (% potenciálneho HDP) | KP mar 20071 | -0.7 | 0.9 | 1.1 | 1.0 | 1.0 | KOM máj 20073 | -1.1 | 0.4 | 0.5 | 0.5 | neuv. | KP nov 20051 | -0.8 | -0.1 | 0.3 | 0.8 | neuv. | Saldo verejných financií (% HDP) | KP mar 20076 | -3.6 | -3.5 | -4.0 | -3.5 | -3.2 | KOM máj 2007 | -3.5 | -2.9 | -3.9 | -3.6 | neuv. | KP nov 2005 | -4.8 | -3.8 | -3.3 | -2.7 | neuv. | Primárne saldo (% HDP) | KP mar 2007 | -2.5 | -2.4 | -2.6 | -2.0 | -1.6 | KOM máj 2007 | -2.4 | -1.8 | -2.8 | -2.6 | neuv. | KP nov 2005 | -4.1 | -3.0 | -2.4 | -1.7 | neuv. | Cyklicky upravené saldo (% HDP) | KP mar 20071 | -3.4 | -3.9 | -4.4 | -3.9 | -3.5 | KOM máj 2007 | -3.1 | -3.1 | -4.1 | -3.8 | neuv. | KP nov 20051 | -4.5 | -3.8 | -3.4 | -3.0 | neuv. | Štrukturálne saldo2 (% HDP) | KP mar 2007 | -3.4 | -3.9 | -4.4 | -3.9 | -3.5 | KOM máj 20074 | -2.0 | -2.8 | -4.1 | -3.8 | neuv. | KP nov 20055 | -3.4 | -3.8 | -3.4 | -3.0 | neuv. | Hrubý verejný dlh (% HDP) | KP mar 2007 | 30.4 | 30.6 | 30.5 | 31.3 | 32.2 | KOM máj 2007 | 30.4 | 30.4 | 30.6 | 30.9 | neuv. | KP nov 2005 | 37.4 | 37.1 | 37.9 | 37.8 | neuv. | Poznámky: | 1Výpočty útvarov Komisie na základe informácií v programe. | 2Cyklicky upravené saldo (ako v predchádzajúcich riadkoch) bez jednorazových opatrení a iných dočasných opatrení. | 3Založené na odhadovanom potenciálnom raste 4,2 %, 4,6 %, 4,8 % resp. 4,9 % v období rokov 2005 – 2008. | 4Jednorazové a iné dočasné opatrenia uvedené v predpovedi útvarov Komisie z jari 2007 | (1,1 % HDP v r. 2005 a 0,2 % HDP v r. 2006 – v oboch prípadoch zvýšenie deficitu) | 5Jednorazové a iné dočasné opatrenia uvedené v programe KP 2005 | (1,1 % HDP v r. 2005 – zvýšenie deficitu) | 6Alternatívne cieľové deficity založené na ešte neschválených opatreniach | novej českej vlády: 3,2% HDP v r. 2008 a 2,8% HDP v r. 2009. | Zdroj: | Konvergenčný program (KP); hospodárske predpovede útvarov Komisie z jari 2007 (KOM); výpočty útvarov Komisie. | Odporúčanie pre ROZHODNUTIE RADY, ktorým sa v súlade s článkom 104 ods. 8 stanovuje, že Česká republika nereagovala na odporúčanie Rady v súlade s článkom 104 ods. 7 Zmluvy o založení Európskeho spoločenstva dostatočne účinnými opatreniami RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 104 ods. 8, so zreteľom na odporúčanie Komisie, keďže: 1. Podľa článku 104 Zmluvy majú členské štáty predísť nadmerným deficitom verejných financií. 2. Pakt stability a rastu je založený na dosiahnutí cieľa zdravých verejných financií ako prostriedku posilňovania podmienok cenovej stability a silného udržateľného rastu smerujúceho k vytváraniu pracovných miest. Pakt stability a rastu zahŕňa nariadenie Rady (ES) č. 1467/97 zo 7. júla 1997 o urýchľovaní a objasňovaní vykonania postupu pri nadmernom schodku[9], ktorý bol prijatý s cieľom ďalej nabádať na nápravu nadmerných deficitov verejných financií. 3. Rozhodnutím Rady č. 2005/185/ES[10] z 5. júla 2004 sa na základe odporúčania Komisie v súlade s článkom 104 ods. 6 Zmluvy rozhodlo, že v Českej republike existuje nadmerný deficit. 4. V súlade s článkom 104 ods. 7 Zmluvy a článkom 3 ods. 4 nariadenia (ES) č. 1467/97 prijala Rada 5. júla 2004 na základe odporúčania Komisia odporúčanie určené českým orgánom, aby čo najrýchlejšie odstránili nadmerný deficit a aby prijali strednodobé opatrenia, ktorých cieľom je spoľahlivým a udržateľným spôsobom znížiť tento deficit pod 3 % HDP do roku 2008 v súlade s postupom pre zníženie deficitu stanoveným v konvergenčnom programe, ktorý orgány predložili v máji 2004, schváleným v stanovisku Rady z 5. júla 2004[11] s týmito ročnými cieľmi: 5,3 % HDP v roku 2004, 4,7 % HDP v roku 2005, 3,8 % HDP v roku 2006 a 3,3 % HDP v roku 2007. Rada stanovila 5. november 2004 ako konečný termín na podniknutie účinných krokov „pokiaľ ide o plánované opatrenia na dosiahnutie cieľového deficitu v roku 2005“. Česká republika súhlasila so zverejnením odporúčania. 5. Po uplynutí konečného termínu, ktorým bol 5. november 2004, dospela Komisia vo svojom oznámení Rade zo 14. decembra 2004[12] k záveru, že v rámci postupu pri nadmernom deficite pre Českú republiku nie sú potrebné ďalšie kroky, pretože česká vláda podnikla účinné kroky, pokiaľ ide o plánované opatrenia na dosiahnutie cieľového deficitu v roku 2005. V aktualizácii konvergenčného programu z novembra 2005 sa uvádzal na rok 2008 deficit 2,7 %, ktorý Rada schválila 24. januára 2006. 6. Hodnotenie opatrení, ktoré Česká republika prijala na nápravu nadmerného deficitu do roku 2008 ako odpoveď na odporúčanie Rady podľa článku 104 ods. 7, vedie k týmto záverom: 7. Česká republika predložila 15. marca 2007 najnovšiu aktualizáciu konvergenčného programu, a to na obdobie do roku 2009. Program obsahoval tieto ročné prognózy deficitov: 4,0 % HDP na rok 2007, 3,5 % HDP na rok 2008 a 3,2 % HDP na rok 2009. V programe pribudlo aj doplnkové „vyhlásenie novej vlády“ s cieľom znížiť deficit verejných financií na 3,2 % HDP v roku 2008 a na 2,8 % HDP v roku 2009 na základe širokej škály zatiaľ neznámych politických opatrení. 8. Predpoveď útvarov Komisie z jari 2007, v ktorej sa predpokladá, že deficit v roku 2007 dosiahne 3,9 % HDP a pri nezmenenej politike dosiahne v roku 2008 3,6 % HDP, potvrdzuje, že pri súčasných politikách sa ciele stanovené v odporúčaní Rady podľa článku 104 ods. 7 na rok 2007 (3,3 % HDP) a na rok 2008 (pod 3 % HDP) nesplnia. V štrukturálnom vyjadrení (t. j. cyklicky upravenom vyjadrení bez jednorazových a iných dočasných opatrení) by deficit vzrástol o 1,25 percentuálneho bodu HDP v roku 2007 po zhoršeniach v roku 2005 aj v roku 2006. 9. Vyšší deficit za rok 2007 sa dosiahne pri oveľa vyššom predpokladanom raste, ako sa predpovedalo v čase vydania odporúčania Rady, a to najmä z dôvodov nárastov sociálnych výdavkov pred parlamentnými voľbami v r. 2006. Vyšší deficit na rok 2007 sa plánuje na pozadí oveľa nižších deficitov v predchádzajúcich rokoch, než aké sa predpokladali v odporúčaní Rady. Dôvodom bolo skôr vyšší rast oproti očakávaniu, než trvalé zníženia výdavkov. 10. To vedie k záveru, že hoci Česká republika doteraz plnila lepšie rozpočtové ciele na roky 2004-2006 v rámci postupu konsolidácie stanoveného v odporúčaní Rady z 5. júla 2004, deficit na rok 2007 výrazne presiahne cieľ stanovený Radou a deficit na rok 2008 pri súčasných politikách jasne prevýši prah 3 % HDP. Rozpočtové ciele českých orgánov nie sú v súlade s odporúčaniami Rady na korekciu nadmerného deficitu najneskôr do roku 2008. Od schválenia odporúčania sa nevyskytli žiadne neočakávané hospodárske udalosti so zásadnými nepriaznivými následkami pre verejné financie v zmysle článku 3 ods. 5 nariadenia Rady (ES) č. 1467/97. Naopak, vývoj v hospodárstve relevantný pre verejné financie je oveľa priaznivejší, ako sa očakávalo. PRIJALA TOTO ROZHODNUTIE: Článok 1 Opatrenia, ktoré prijala Česká republika ako odpoveď na odporúčanie Rady z 5. júla 2004 podľa článku 104 ods. 7 Zmluvy, sa ukazujú neúčinné na nápravu nadmerného deficitu v termíne stanovenom v odporúčaní. Článok 2 Toto rozhodnutie je určené Českej republike. V Bruseli Za Radu predseda [1] V hospodárskej prognóze vypracovanej Komisiou na jar 2004 sa zohľadnili údaje poskytnuté Českou republikou v marci 2004. [2] Medzitým sa údaj o deficite za rok 2003 revidoval podľa zaužívaných postupov. Teraz dosahuje výšku 6,6% HDP. [3] SEK(2004) 575. [4] Ú. v. EÚ C 320, 24.12.2004, s. 1. [5] Ú. v. EÚ L 62, 9.3.2005, s. 20. [6] Pozri http://register.consilium.eu.int/pdf/en/04/st11/st11215.en04.pdf. [7] Oznámenie Komisie Rade: Opatrenia prijaté Českou republikou, Cyprom, Maltou, Poľskom a Slovenskom ako odpoveď na odporúčania Rady v rámci postupu pri nadmernom deficite, SEK(2004) 1630, 22.12.2004. [8] Ú. v. EÚ C 55, 7.3.2006, s. 5. [9] Ú. v. ES L 209, 2.8.1997, s. 6, nariadenie zmenené a doplnené nariadením (ES) č. 1056/2005 (Ú. v. EÚ L 174, 7.7.2005, s. 5). [10] Ú. v. ES L 62, 9.3.2005, s.20. [11] Ú. v. EÚ C 320, 24.12.2004, s. 1. [12] Oznámenie Komisie Rade: Opatrenia prijaté Českou republikou, Cyprom, Maltou, Poľskom a Slovenskom ako odpoveď na odporúčania Rady v rámci postupu pri nadmernom deficite, SEK(2004) 1630, 22.12.2004.